Eliya Kapitolina

Eliya Kapitolina () — 130-325-ci illər arasında İmperator Adrian tərəfindən 70-ci ildən bəri xaraba qalmışHugh Chisholm, ed. (1911). "Aelia Capitolina". Encyclopædia Britannica 1 (11th ed.). Cambridge University Press]. Qüds şəhərinin yerində salınmış Roma koloniyası.


 Qurulması 
Koloniyanın Roma legionlarının istifadəsi üçün qurulması planlaşdırılmışdı.Benjamin Isaac, The Near East under Roman Rule: Selected Papers (Leiden: Brill 1998) Bar-Koxba üsyanından sonra Adrian qəzəblənmiş, İudeyanın adını Suriya Fələstin olaraq dəyişərək yəhudilərin şəhərə girişini qadağan etmişdi.

 Adı 
Qüds şəhərinin adı Eliya Kapitolinaya dəyişdirilmişdi. "Eliya" imperator Adrianın mənsub olduğu Eli adlı plebey ailəsini bildirir, "Kapitolina" isə Yupiter Kapitoli şərəfinə idi. Yupiterin yeni məbədi isə Məbəd dağında yerləşirdi. İslamın ilk illərində şəhərin İliya () adlanmasının səbəbi də budur.

 Şəhər planı 
Şəhər divarsız idi və X legion tərəfindən mühafizə olunurdu. Legion əsasən yəhudilərin şəhərə girişinə mane olmaq vəzifəsi güdürdü. Bu hal IV əsrədək davam etdi. Bütün Roma şəhərləri kimi Eliya Kapitolinanın mərkəzində də bir Forum vardı. Hazırda həmin ərazidə Qüdsün xristian məhəlləsi yerləşir. Adrianın əmri ilə foruma bitişik Venera məbədi ucaldılmış, daha sonra bu məbəd Müqəddəs Qəbir kilsəsinə çevrilmişdir. Küçələr ilk öncə 22 metr genişliyində olub, zamanla daralıb. 

 İstinadlar 

Kateqoriya:131-ci ildə yarananlar
Kateqoriya:Qüds
Kateqoriya:Roma Respublikasının əyalətləri
Kateqoriya:Yaxın Şərq tarixi
Kateqoriya:İsrail tarixi